ai4bharat/Pralekha huggingface dataset:
وزارت اطلاعات ونشریات
’ رِنگ وانڈرنگ ‘ ٹوکیو کی مخفی جنگ سے متاثرہ ماضی کی کہانی ہے : اِفّی – 52 میں ڈائریکٹر ماساکازو کنیکو کا بیان
بین الاقوامی مسابقت کے زمرے والی جاپان کی فلم ’ رِنگ وانڈرنگ ‘ کو اِفّی – 52 میں دکھایا گیا
نئی دلّی ،27 نومبر/ ’ رِنگ وانڈرنگ ‘  ، ٹوکیو میں ایک مانگا آرٹسٹ کے بارے میں ہے ، جو ٹوکیو کے میدانوں میں دفن دوسری جنگِ عظیم کے باقیات کا پتہ لگاتا ہے ۔ جاپان کی یہ فلم گوا میں بھارت کے 52 ویں بین الاقوامی فلم فیسٹیول میں دیگر 14 فلموں کے ساتھ گولڈن پیکوک ایوارڈ کے لئے مقابلے میں شامل ہے ۔
فلم کے ڈائریکٹر ماسا کازو کنیکو نے خوبصورتی کے ساتھ دوسری جنگِ عظیم میں ٹوکیو میں تباہ ہوئی زندگی کی کہانی بیان کی ہے ۔ انہوں نے کہا کہ دوسری جنگِ عظیم کے دوران ٹوکیو پر بہت سے بم گرائے گئے ، جس سے زمین پر بہت سے لوگ مارے گئے ۔ اُن میں سے بہت سوں کی نشاندہی نہیں ہو سکی اور نہ ہی مناسب طور پر ، اُن کی آخری رسوم ادا کی گئیں ۔ مجھے یقین ہے کہ اُن افراد کی روحیں اب بھی یہاں منڈلاتی ہیں ۔
دوسری جنگِ عظیم میں جنگ کی سب سےز یادہ تباہی کی ایک مثال ٹوکیو پر کی گئی بمباری ہے ، جس سے علاقے میں بہت سے لوگ ہلاک ہوئے ۔ اگرچہ اِس فلم میں جنگ نہیں دکھائی گئی ہے لیکن ڈائریکٹر نے ٹوکیو میں لوگوں کے ذہنوں پر جنگ کے چھوڑے ہوئے نقوش کو دکھانے کی کوشش کی ہے ۔
جناب کنیکو نے کہا کہ اب ، جو ہم ٹوکیو کے چاروں طرف اونچی اونچی عمارتیں اور بلیٹ ٹرینیں ، جدید آرکیٹکچر اور ٹیکنا لوجی کا نظارہ کرتے ہیں لیکن میں ، اِس فلم کے ذریعے حقیقی ٹوکیو کی تصویر دکھانا چاہتا ہوں ۔
فلم ساز نے ہمیں بتایا کہ یہ جنگ کی فلم نہیں ہے ۔ یہ فلم انسانی رشتوں پر توجہ مرکوز کرتی ہے اور کس طرح لوگ چیزوں کے علاوہ ، سوچ سکتے ہیں ، اس میں دکھایا گیا ہے ۔ کنیکو نے فلم میں اپنے اندر ہمیں بہتر تعلق قائم کرنے کا نظریہ فراہم کیا ہے ۔ انہوں نے کہا کہ ہم تہذیب کے عروج پر پہنچ چکے ہیں لیکن اس کے ساتھ ہی اپنی مالا مال تاریخ اور وراثت کو یاد رکھنا بھی بہت اہم ہے ۔
’ رِنگ وانڈرنگ ‘ کو 2021 ء میں وارسا بین الاقوامی فلم فیسٹیول کے لئے بھی با ضابطہ طور پر منتخب کیا گیا ہے ۔ کنیکو کی پہلی فیچر فلم ’اَلبینوز ٹری ‘ کا پریمیر بیجنگ فلم فیسٹیول میں ہوا تھا اور اس نے دنیا بھر میں 20 ایوارڈ جیتے تھے ۔ یہی اُن کی دوسری فلم ہے ۔
فلم کے ایگزیکیٹیو پروڈیوسر یوتاکا ناکا یاما نے کہا کہ وہ فطرت اور انسانی رشتوں پر مبنی فلموں کی مدد کرنا چاہتے ہیں ۔ انہوں نے کہا کہ میں نے کنیکو کی پچھلی فلم ’ دا البینوز ٹری ‘ دیکھی تھی اور میں نے سوچا تھا کہ اور لوگوں کو بھی ، اِس شاندار اور منفرد فلم کو دیکھنا چاہیئے ۔
ڈائریکٹر نے بتایا کہ یہ فلم جاپان میں اگلے سال فروری میں ریلیز کی جائے گی ۔
فلم کے کرداروں اور عملے میں اسکرین پلے رائیٹر ماسا کازو کنیکو اور جینکی یوشی مورا ، فوٹو گرافی کے ڈائریکٹر کوئچی فورویا ، ایڈیٹر ماسا کازو کنیکو اور شو کاسا ماتسو اور جنکو آبے اور کین یسودا ادا کاروں کے طور پر شامل ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 13377
(Visitor Counter : 210
نائب صدر جمہوریہ ہند کا سکریٹریٹ
نائب صدر جمہوریہ ہند نے گولڈن ٹیمپل کا دورہ کیا
جناب دھنکر نے جلیانوالہ باغ کے شہیدوں کو خراج عقیدت پیش کرتے ہوئے اسے ’’ہمارے عظیم گروؤں کی شاندار روحانی روایت کی درخشاں علامت‘‘ قرار دیا
نائب صدر جمہوریہ کا ریاست پنجاب کاایک روزہ دورہ اختتام پذیر ہوا
نائب صدر جمہوریہ جناب جگدیپ دھنکر نے آج امرتسر میں شری دربار صاحب  کا دورہ کیا اور اسے ‘’ہمارے عظیم گروؤں کی شاندار روحانی روایت کی ایک درخشاں علامت’‘ قرار دیا۔
نائب صدر جمہوریہ کی حیثیت سے ریاست پنجاب کے اپنے پہلے دورے پر امرتسر پہنچ کر جناب دھنکر نے گولڈن ٹیمپل میں ’’امن، سکون، عقیدت اور خدمت کے احساس‘‘ کو ’’ناقابل فراموش تجربہ‘‘ قرار دیا۔
وزیٹر بک میں اپنے ریمارکس لکھتے ہوئے انھوں نے گروؤں کو زبردست خراج عقیدت پیش کیا اور اس بات پر زور دیا کہ ’’شری ہرمندر صاحب صدیوں سے محبت، انسانیت، دردمندی اور بھائی چارے کا پیغام دیتا رہا ہے۔‘‘
اپنے دورے کے دوران نائب صدر جمہوریہ نے گولڈن ٹیمپل میں لنگر چھکا اور اپنے اہل خانہ کے ساتھ سیوا میں حصہ لیا۔
اس کے بعد انھوں نے جلیاوالاں باغ کا دورہ کیا اور شہیدوں کو خراج عقیدت پیش کیا۔ اسے قومی اہمیت کی یادگار قرار دیتے ہوئے انھوں نے کہا کہ یہ ان شہیدوں کی قربانیوں کی یاد دلاتا ہے جن کے ہم ابدی طور پر مقروض ہیں۔ جناب دھنکر نے یہ بھی کہا کہ ’’شہیدوں کو بہترین خراج عقیدت ایک خوشحال، جامع اور خود کفیل بھارت کی تعمیر ہے جس کا انھوں نے تصور کیا تھا۔‘‘
اس کے بعد نائب صدر جمہوریہ اور ان کے اہل خانہ نے درشن کیا اور شری درگیانا مندر اور شری رام تیرتھ میں پوجا کی۔
اس دورے کے دوران نائب صدر جمہوریہ کے ساتھ مرکزی وزیر مملکت برائے تجارت و صنعت جناب سوم پرکاش، پنجاب کے وزیر ٹرانسپورٹ جناب لال جیت سنگھ بھلر اور ریاست کے دیگر سینئر افسران بھی موجود تھے۔
وزارت دفاع
سورنِم وجے ورش کی تقریب: 1971 کی جنگ کے 50 سالوں کی یاد میں
نئی دہلی 14 ستمبر2021: 14 ستمبر 21 کو 'سورنِم وجے ورش' جشن کے ایک حصے کے طور پر اسوال ، لدھیانہ میں واقع دی فلائنگ آفیسر نرمل جیت سنگھ سیخون گورنمنٹ ہائیر سیکنڈری سکول میں ایک تقریب کا اہتمام کیا گیا جس میں ایر مارشل بی آر کرشنا ، اتی وششت سیوا میڈل ، شوریہ چکر، ایئر آفیسر کمانڈنگ انچیف، ویسٹرن ایئر کمانڈ، انڈین ایئر فورس نے آنجہانی فلائنگ آفیسر نرمل جیت سنگھ سیخون، پرم ویر چکر  کے ایک مجسمے کی نقاب کشائی کی۔ فلائنگ آفیسر نرمل جیت سنگھ سیخون کو 1971 کی ہند پاک جنگ کے دوران دشمن کو شکست دینے میں مثالی جرأت اور عزم کا مظاہرہ کرنے پر پس مرگ پرم ویر چکر سے نوازا گیا تھا۔ وہ ہندستانی فضائیہ کے واحد افسر ہیں جنہیں ملک کا اعلیٰ ترین بہادری ایوارڈ دیا گیا۔
ائیر آفیسر کمانڈنگ انچیف نے 1971 کے جنگی سورماوں اور آنجہانی فلائنگ آفیسر نرمل جیت سنگھ سیخون کے اہل خانہ کے ساتھ بات چیت کی۔ اس تقریب میں گورنمنٹ ہائر سیکنڈری سکول کے طلباء نے بھی شرکت کی۔ تقریب کا اختتام سوریہ کرن ایروبیٹک ٹیم کے فضائی ڈسپلے کے ساتھ ہوا جس کے بعد سابق فوجیوں کو یادداشت پیش کی گئی۔ تقریب میں حصہ لینے والوں میں انڈین ایئر فورس کا بینڈ بھی تھا ، جس نے شرکا کو پوری تقریب کے دوران خوش کُن دھنوں سے مسحور کیا۔
سٹرک ٹرانسپورٹ اور شاہراہوں کی وزارت
قومی شاہراہوں پر بیریکیڈ
روڈ ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک سوال کے تحریری جواب میں درج ذیل معلومات فراہم کیں۔
زیر تعمیر پروجیکٹوں میں کام کی جگہ کو ٹریفک کی جگہ سے الگ کرنے یعنی باقاعدہ ٹریفک کی نقل و حرکت کے لیے استعمال ہونے والی جگہ کی خاطر قومی شاہراہوں پر بیریکیڈنگ فراہم کی جاتی ہے ۔ تعمیراتی کاموں کی ضرورت کے مطابق عارضی طور پر بیریکیڈنگ فراہم کی جاتی ہے۔
قومی شاہراہوں پر بیریکیڈنگ بعض اوقات ریاستی حکومت کے حکام کے ذریعہ امن و امان یا مخصوص مدت کے لیے دیگر ضروریات کے لیے کی جاتی ہے۔
انڈین روڈ کانگریس  کے معیارات اور رہنما خطوط میں قومی شاہراہوں پر بیریکیڈنگ لگانے کا انتظام ہے۔ ایم او آر ٹی ایچ کی لاگو کرنے والی ایجنسیاں اس بات کو یقینی بناتی ہیں کہ تعمیراتی علاقوں میں آئی آر سی کے معیارات اور سڑک ٹریفک اور ٹھیکیدار کے اہلکاروں کی حفاظت کے لیے رہنما خطوط کے مطابق بیریکیڈنگ فراہم کی جائیں۔
وزیراعظم کا دفتر
وزیر اعظم نے گڈ فرائیڈے کے موقع پر عیسیٰ مسیح کے قربانی کے جذبے کو یاد کیا
وزیر اعظم جناب نریندر مودی نے گڈ فرائیڈے کے موقع پر عیسیٰ مسیح کی قربانی کے جذبے کو یاد کیا ہے۔
وزیر اعظم نے ٹویٹ کیا؛
’’آج گڈ فرائیڈے کے دن، ہم اس قربانی کے جذبے کو یاد کرتے ہیں جس سے حضرت عیسیٰ کو نوازا گیا تھا۔ انہوں نے درد اور تکلیف کا مقابلہ کیا لیکن خدمت اور ہمدردی کے اپنے نظریات سے کبھی انحراف نہیں کیا۔ میری پرارتھنا ہے حضرت عیسیٰ مسیح کے خیالات سے لوگوں کو تحریک ملتی رہے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 3844
(
وزارت دفاع
ہندوستان عمان مشترکہ فوجی مشق ال نجف۔IV اختتام پذیر
ہندوستان عمان مشترکہ فوجی مشق ال نجف IV کا آج مہاجن فیلڈ فائرنگ ریجنز میں اختتام ہوا۔ ایک باوقار تقریب میں مشق کا اختتام ہوا۔ پلٹن کی سطح کی یہ تیرہ روزہ مشق یکم اگست 2022 کو شروع کی گئی تھی۔
مشق کا مقصد اقوام متحدہ کے ضابطوں کے تحت دہشت گردی مخالف ماحول میں مشترکہ کارروائیوں اور دہشت گردوں سے نمٹنے کی مشق کرنا تھا۔ دونوں فوجوں نے مذکورہ مقاصد حاصل کئے۔ ہندوستانی دستہ میکنائزڈ انفنیٹری رجمنٹ کی اٹھاہویں بٹالین سے تھا اور رائل آرمی آف عمان کا دستہ سلطان آف عمان پیراشوٹ رجمنٹ سے تعلق رکھتا تھا۔
مشق تین مرحلوں میں ہوئی۔ پہلے مرحلے میں دونوں دستوں کو ہتھیاروں اور دیگر آلات سے روشناس کرایا گیا اور یہ مرحلہ تربیتی نوعیت کا تھا۔ دوسرے مرحلے میں مقابلے کی صورتحال، مشترکہ مشقوں کی وضع کرنے اور انھیں زیر عمل لانے کی تیاریوں کا احاطہ کیا گیا۔
آخری مرحلے میں جوکہ 48 گھنٹے تک چلا، کلیدی مشقیں انجام دی گئیں اور شروع کے دو مرحلوں میں جو تیاریاں کی گئی تھیں انھیں بروئے کار لایا گیا ۔ مشق میں دونوں دستوں نے مل کر موبائل وھیکل چیک پوسٹ کے قیام، گھیرے میں لے کر تلاشی کی کارروائی، اور دہشت گردی سے مقابلے کے حالات میں ICV کی مؤثر تعیناتی جیسے کام کئے۔ مشق میں اندرون ملک تیار ایڈوانس لائٹ ہیلی کوپٹر دھرو ، ڈرون اور مختلف جدید ترین ٹیکنالوجیز کو بروئے کار لایا گیا ۔
مجموعی طور پر یہ مشق انتہائی کامیاب تھی۔ دونوں افواج نے دہشت گردی سے نمٹنے ، علاقائی سیکورٹی اور قیام امن کارروائیوں کو بین الاقوامی ماحول میں کامیابی سے مکمل کیا۔ دونوں فوجوں کے درمیان مشترکہ طور پر کارروائیوں ، دونوں ملکوں کے درمیان دوستانہ تعلقات کے استحکام اور عالمی سیکورٹی کے لئے پیشرفت میں یہ مشق انتہائی اہمیت کی حامل ہے۔
جل شکتی وزارت
وزیر مملکت برائے جل شکتی نے سینٹرل واٹر کمیشن کی جائزہ میٹنگ کی صدارت کی
میٹنگ میں سیانگ؍برہمپترا ندی سے آنے والے سیلاب کی روک تھام کے منصوبوں کا تجزیہ اور تبت کے میڈانگ میں برہمپتر ندی پر چین کے ذریعےایک سُپر ہائیڈرو پاور اسٹیشن تعمیر کرنے کے مبینہ منصوبے کی تشویش پر غورو خوض کیا گیا
وزیر مملکت نے پی ایم کے ایس وائی اور ڈی آر آئی پی جیسے مختلف پروگراموں کے تحت ہونے والی پیش رفت کا جائزہ لیا۔انہیں بتایا گیا کہ پچھلے ڈیڑھ سالوں پی ایم کے ایس وائی کے تحت اولیت والے 99 منصوبوں میں سے 10 منصوبے پورے کئے جاچکے ہیں۔انہیں یہ بتایا گیا کہ کابینہ نے ڈی آر آئی پی IIاور IIIاسکیموں کو منظوری دی گئی ہے، جس پر تقریباً 10,000کروڑ روپے خرچ ہوں گے، جس میں سے 7,000کروڑ روپے کی مالی امداد عالمی بینک اور اے آئی آئی بی کے ذریعے حاصل کی جائے گی۔انہیں یہ بھی بتایا گیا کہ ڈی آر آئی پی-Iکے تحت 7 ریاستوں میں واقع 223 باندھوں کی باز آبادکاری کی گئی، جس کی تخمینہ لاگت 3,466کروڑ روپے ہے۔جناب کٹاریہ نے اس پروگرام کو شروع کرنے کی سمت میں سینٹرل واٹر کمیشن کے کردار کی ستائش کی۔
انہیں مزید یہ بھی بتا یا گیا کہ ندی بیسن تنظیموں کی تشکیل کرنے سے بہتر آبی نظم کیا جاسکتا ہے۔ انہوں نے ملک میں پانی کے لئے بڑھتے ہوئے تنازعات کے حوالے سے تشویش کا اظہار کیا ، انہیں سی ڈبلیو سی کے حکام نے بتایا کہ آئی ایس ڈبلیو آر ڈی ترمیمی ایکٹ کی منظوری کے ساتھ ہی آبی تنازعات کا حل مزید تیزی سے نکل سکے گا۔سی ڈبلیو سی کے حکام نے انہیں یہ بھی بتایا کہ ملک میں آبی وسائل کاجامع نظم کرنے کے لئے آئی ایس ڈبلیو آر ڈی بل اور باندھ حفاظتی بل کی منظوری نہایت ضروری ہے۔
جناب کٹاریہ کا بتایا گیا کہ پچھلے ایک سال میں 79 نئے سیلاب پیشین گوئی مراکز شروع کئے گئے ہیں، جس کے نتیجے میں سال 2020ء میں 19ریور بیسن میں قائم شدہ 328 پیشین گوئی مراکز کے ذریعے 11,721پیشگوئیاں جاری کی گئی ہیں۔ایک نئی جدید سیلاب کے تعلق سے پیش گوئی کرنے والی ویب سائٹ https://ffs.tamcnhp.comاور فلڈ ڈاٹا انٹری یوٹی لٹی کی شروعات مئی 2020ء سے کی گئی ہے۔
سیلاب کے تعلق سے پیش گوئی اور انتظام پر غورو خوض کے دوران برہمپتر ندی کی وجہ سے آنے والے سیلاب سے متعلق امور پر بھی غورو خوض کیا گیا۔ سی ڈبلیو سی کے حکام نے انہیں اپرسیانگ ؍برہمپتر ندی میں ایک پروجیکٹ قائم کرنے کی ضرورت کے بارے میں مطلع کیا جو آسام ریاست کے لئے انتہائی سود مند ثابت ہوگا۔
تب کے میڈانگ میں برہمپتر ندی پر چین کے ذریعے مبینہ طور پر سُپر ہائیڈرو پاور اسٹیشن قائم کرنے کے بارے میں حکام نے انہیں مطلع کیا اور کہا کہ برہمپتر ندی کے پانی کے دھار کو بدلنے کی کسی بھی طرح کی کوشش بھارت ، بنگلہ دیش جیسے نیچے کے ساحلی ملکوں کے اختیارات پر ایک غیر قانونی قبضہ ثابت ہوگا اور اس سے کمزور موسم کے دوران برہمپتر ندی کے بیسن میں پانی کی دستیابی پر منفی اثر پڑے گا۔ حالانکہ بھارت اور چین کے درمیان دریاؤں سے متعلق تمام ایشوز پر بات چیت کرنے کےلئے سال 2006ء میں قائم کئے گئے ماہرین کی سطح کے میکنزم جیسا آفیشل پلیٹ فارم موجود ہے۔
ریلوے کی وزارت
ہندستانی ریلوے کی جدید کاری
ریلوے کے 575 جوڑے نومبر 2021 تک لنک ہوفمین بُش کوچیز میں تبدیل ہو گئے
جدید ترین وندے بھارت کوچیز کی تیاری شروع کر دی گئی
ہمسفر، تیجس، انتیودیا، اُتکرشت ڈبل ڈیکر ایئر کنڈیشنڈ مسافر ، مہامنا، دین دیالو اور وسٹاڈم جیسی بہتر خصوصیات کوچیز کا حصہ ہیں
جدید کاری کی کوششوں کے ایک حصے کے طور پر ہندستانی ریلوے نے روایتی انٹیگرل کوچ فیکٹری  کے کوچیز کے ساتھ چلنے والی ٹرینوں کو لنک ہوفمین بُش  کوچیز میں تبدیل کرنے کا فیصلہ کیا ہے ،جو تکنیکی طور پر اعلیٰ نوعیت کے ہیں اور زیادہ آرام دہ سفر اور حفاظت فراہم کرتے ہیں۔ اس کے لئے ہندوستانی ریلوے 2018 سے صرف لنک ہوفمین بُش  کوچ تیار کر رہا ہے۔ نومبر 2021 تک ریل لنکس کے 575 جوڑے ہوفمین بش  کوچز میں تبدیل ہو چکے ہیں۔
انٹیگرل کوچ فیکٹری  کوچیز کو لنک ہوفمن بُش  کوچیز میں تبدیل کرنے کا عمل کوچیز کی آپریشنل فزیبلٹی اور دستیابی کے مطابق مرحلہ وار انداز میں کیا جا رہا ہے۔ اس کے علاوہ، ٹرین سیٹ کے طور پر تیار کئے جانے والے جدید ترین وندے بھارت کوچیز کو بھی شامل کیا جا رہا ہے۔ ہمسفر، تیجس، انتودیا، اتکرشٹ ڈبل ڈیکر ایئر کنڈیشنڈیاتری ، مہامانا، دین دیالو اور وسٹاڈم جیسی بہتر خصوصیات کے ساتھ مختلف کوچیز کو ہندستانی ریلوے میں شامل کیا جا رہا ہے۔ ہندوستانی ریلوے بہر حال ریاست وار بنیاد پر نہ تو ٹرینیں چلاتی ہے اور نہ ہی کوچیز کی تبدیلی کا کام کرتی ہے۔
یہ اطلاع ریلوے، مواصلات اور الیکٹرانکس اور انفارمیشن ٹیکنالوجی کے مرکزی وزیر جناب اشونی ویشنو نے آج راجیہ سبھا میں ایک تحریری جواب میں دی۔
وزارت اطلاعات ونشریات
این ایف اے آئی گلو کارہ لتا منگیشکر کی یاد میں کچھ خصوصی تقریبات کا انعقاد کرے گا
مراٹھی فلم ‘مازے بال’ کی نمائش کی جائے گی ، جس میں لتامنگیشکر نے ایک بچی اداکارہ کے طور پر کام کیا تھا
لتامنگیشکر کے سدا بہار مراٹھی گانوں کا ایک آڈیو ویژوئل پرزنٹیشن پیش کیا جائے گا
اساطیری شخصیت کی حامل گلو کارہ لتا منگیشکر کی یاد میں فلموں سے متعلق بھارت کا آثار قدیمہ این ایف اے آئی پونے میں اس جمعہ اور ہفتہ کے روز خصوصی تقریبات منعقد کر رہا ہے۔
این ایف اے آئی مراٹھی فلم ‘مازے بال’ کی خصوصی نمائش 25 مارچ جمعہ کو کرے گا۔ اس کے ساتھ ساتھ 13 سالہ لتا منگیشکر اس فلم میں ایک بچی اداکارہ کے طور پر پردے پر نمودار ہوئی تھیں۔ اس فلم کی ہدایت ماسٹر ونائک نے دی تھی۔ فلم کی خاص بات یہ ہے کہ اس میں منگیشکر بہن بھائیوں کو ‘چلا چلا نو بالا’ گیت کے دوران پردے پر دکھایا گیا تھا۔ اس فلم کے ادا کار ماسٹر ونائک ، میناکشی شیروڈکر ، دادا سلوی ، سماتی گپتے، اور دمواَنّا مالونکر بڑے رول میں نمودار ہو ئے ہیں۔ اس فلم کے مصنف وی ایس کھانڈیکر ہیں اور موسیقی دتا دوجیکر نے دی ہے۔
این ایف اے آئی 26 مارچ ہفتے کے روز لتا منگیشکر کے لازوال اور سدا بہار مراٹھی گانوں پر ایک آڈیو ویژوئل پرزنٹیشن پیش کرے گا۔ سوسائٹی آ ف انڈین ریکارڈ کلکٹرز کے آزمودہ کار ریکارڈ کلکٹر اور سکریٹری سریش چاندونکر ‘‘کالجئی’’ نام کا ایک آڈیو ویژوئل پرزنٹیشن دیں گے۔
این ایف اے آئی کے ڈائریکٹر پرکا ش مگدوم نے کہا کہ ‘‘اساطیری گلو کارہ لتا منگیشکر کی مالا مال وراثت کا جشن منانے کے لئے یہ ایک خصوصی خراج عقیدت ہوگا۔ ان کی سریلی آواز سے ہم سبھی لوگ ہمیشہ مسحور ہو جاتے ہیں۔ آیئے ایک بار پھر ہم ان کا جادو اس ہفتے کے آخری دنوں میں این ایف اے آئی میں دیکھیں۔
پروگرام کی تفصیلات : 
مقام: این ایف اے آئی مین تھیٹر ، لاء کالج روڈ، پونے۔
-
مزے بال کی نمائش  بروز جمعہ ،25 مارچ شام 6 بجے ۔
-
آڈیو ویژوئل پرزنٹیشن ‘‘کالجئی’’ از طرف سریش چاند ونکر، بروز ہفتہ، 26 مارچ شام 6 بجے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U-3044
(Visitor Counter : 96
زراعت اور کاشتکاروں کی فلاح و بہبود کی وزارت
پی ایم - کسان ادائیگی
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ وزیر اعظم کی کسان سمان ندھی  کے تحت استفادہ کنندگان کی تعداد پہلی مدت  میں 3.16 کروڑ سے بڑھ کر 11 ویں مدت  میں 10.45 کروڑ ہوگئی ہے۔
حکومت نے پی ایم-کسان کے تحت ادائیگی حاصل کرنے والے استفادہ کنندگان کی تعداد میں اضافہ کرنے کے لیے درج ذیل اقدامات کیے ہیں:-
- پی ایم - کسان پورٹل میں کسانوں کو ایک خصوصی سہولت یعنی کسان کارنر فراہم کرائی گئی ہے۔ اس سہولت کے ذریعے کسان اپنا خود رجسٹریشن کرا سکتے ہیں۔
- 24 فروری 2020 کو ایک خصوصی موبائل ایپ لانچ کیا گیا ہے۔ یہ ایپ فارمرز کارنر کے ذریعے دستیاب سہولیات فراہم کراتا ہے۔
- کامن سروس سینٹرز کو یہ اختیار دیا گیا ہے کہ وہ کسانوں کو پی ایم-کسان اسکیم کے لیے رجسٹریشن، ان کے ڈیٹا کو اپ ڈیٹ کرنے اور ان کی ادائیگی کی پروسیسنگ کی حالت کا پتہ لگانے میں مدد کریں۔
- ریاستی حکومتوں نے اس اسکیم کے لیے بلاک، ضلع اور ریاستی سطح پر نوڈل افسران کا تقرر کیا ہے۔
- ریاستوں/ مرکز کے زیر انتظام علاقوں نے پبلسٹی/ بیداری کیمپوں کا انعقاد کیا ہے تاکہ رجسٹرڈ استفادہ کنندگان کے ڈیٹا کی فوری تصدیق کو یقینی بنایا جا سکے۔
- ریاستوں/ مرکز کے زیر انتظام علاقوں سے کہا گیا ہے کہ وہ تمام اہل کسان خاندانوں کے اندراج کو یقینی بنا کر اسکیم کے سیچوریشن کے عمل کو تیز کریں۔
۔۔۔۔۔۔۔۔۔۔۔
ش ح۔ا گ۔ن ا۔
U-1334
(Visitor Counter : 65
سٹرک ٹرانسپورٹ اور شاہراہوں کی وزارت
محض ایک ہفتے میں 534کلو میٹر قومی شاہراہ کی ریکارڈ تعمیر
سڑک ٹرانسپورٹ اور شاہراہوں کی وزارت نے534کلومیٹر قومی شاہراہ کی تعمیر کرکے ایک ریکارڈ قائم کیا۔یہ کام 8 جنوری کو شروع ہونے والے ہفتےکو پورا کیا گیا۔
وزارت نے رواں مالی سال 21-2020ءکے دوران اپریل 2020ء سے 15 جنوری 2021ءتک8169کلو میٹر قومی شاہراہوں کی تعمیر کی۔ یہ تعمیر تقریباً 28.16کلومیٹر روزانہ کی رفتار کی گئی۔پچھلے مالی سال میں اسی مدت کے دوران 7573کلومیٹر سڑکوں کی تعمیر کی گئی، جس کی رفتار 26.11کلومیٹر روزانہ تھی۔
وزارت کو امید ہے کہ اس رفتار سے وہ 31مارچ تک 11000کلومیٹر کا تعمیراتی نشانہ پار کرسکے گی۔
وزارت نے اس مدت ، کی مدت کے دوران 7597کلومیٹر کی شاہراہوں کے پروجیکٹ بھی تفویض کئے ہیں۔20-2019ء میں اسی مدت کے دوران 3474کلومیٹر کے پروجیکٹ دیئے گئے تھے۔لہٰذا اس مالی سال میں پروجیکٹ دیئے جانے کا کام دوگنا ہوگیا ہے۔
20-2019ء میں مجموعی طورپر 8948کلو میٹر سڑکوں کے پروجیکٹ تفویض کئے گئے اور 10237کلومیٹر کی سڑکیں تعمیر کی گئیں۔
یہ حصولیابی اس حقیقت کے پیش نظر اور بھی اہمیت اختیار کرگئی ہے کہ مالی سال کے پہلے دو مہینے کووڈ-19 وباء کے تناظر میں ملک گیر لاک ڈاؤن کی نذر ہوگئے۔ وزارت نے تعمیر کی رفتار میں اضافے کے لئے بہت سے اقدامات کئےہیں۔ تعمیر کی رفتار کے بارے میں امید ہے کہ رواں مالی سال کے بقیہ مہینوں میں اور بھی اضافہ ہوگا، جو تعمیراتی سرگرمیوں کے لئے سازگار ہوتے ہیں۔
سائنس اور ٹیکنالوجی کی وزارت
ایئر کرافٹ انجن کے نِکیل پر مبنی سپر ایلائے سے بنے پرزوں کی مرمت میں استعمال کے لئے غیراستعمال شدہ اسکریپ مٹیریل سے اندرون ملک پاؤڈر تیار
نئی دہلی، 24/اگست 2021 ۔ بھارتی سائنس دانوں نے پہلی مرتبہ نئے ایڈیٹیو مینوفیکچرنگ یا 3ڈی پرنٹنگ تکنیک جسے ڈائریکٹیڈ انرجی ڈیپوزیشن پروسیس کہا جاتا ہے، کے توسط سے ایرو- انجن کمپونینٹس کی مرمت کی ہے، جس سے مرمت کی لاگت اور اوورہال کے وقت میں کافی کمی آسکتی ہے۔ انھوں نے ملکی سطح پر ایڈیٹیو مینوفیکچرنگ پروسیس جسے ڈائریکٹیڈ انرجی ڈیپوزیشن پروسیس کہا جاتا ہے، کے لئے مناسب پاؤڈر تیار کیا ہے۔
نِکیل پر مبنی سپر ایلائے کو ایرو- انجن کمپونینٹس میں بڑے پیمانے پر استعمال کیا جاسکتا ہے۔ غیر معمولی خوبیوں کے باوجود انتہائی درجے کے آپریشنل حالات کے سبب ان کے تباہ ہونے کا امکان زیادہ ہوتا ہے۔ ڈھلائی یا مشین سے گزارے جانے کے عمل کے دوران مینوفیکچرنگ سے متعلق غلطی انھیں درکنار کرنے کی ایک دیگر اہم وجہ ہے اور معمولی خامیوں کے سبب ٹنوں کی مقدار میں غیر استعمال شدہ کمپونینٹ کباڑ ہوجاتے ہیں۔
محکمہ سائنس و ٹیکنالوجی، بھارت سرکار کے خودمختار تحقیقی و ترقیاتی مرکز انٹرنیشنل ایڈوانسڈ ریسرچ سینٹر فار پاؤڈر میٹالرجی اینڈ نیو مٹیریلس  کے سائنس دانوں کی ٹیم نے غیر استعمال شدہ اسکریپ کو پگھلاکر اے آر سی آئی میں دستیاب اِنرٹ گیس ایٹومائزر کے استعمال سے ایڈیٹیو مینوفیکچرنگ کے لئے مناسب پاؤڈر ملکی سطح پر تیار کیا ہے۔ اس کا استعمال کرتے ہوئے، اے آر سی آئی کے ذریعے نِکیل پر مبنی سپر ایلائے سے بنے ایرو- انجن کمپونینٹس کی مرمت کے لئے لیزر- ڈی ای ڈی پروسیس ڈیولپ کیا جارہا ہے۔
اس کے علاوہ، اے آر سی آئی ٹیم نے پینین ہاؤسنگ اسمبلی  کی جدید کاری کی ایک تکنیک تیار کی ہے، جس میں تباہ شدہ پرت کو ہٹاکر لیزر کلیڈنگ پروسیس کے استعمال سے اس کی ازسرنو تعمیر کی ہے۔ لیزر کلیڈنگ اور لیزر- ڈی ای ڈی  یکساں ہیں۔ عام طور سے دو ڈائمنشنل ڈیپوزیشن  کے لئے لیزر کلیڈنگ لفظ کا استعمال کیا جاتا ہے اور تین ڈائمنشنل پارٹس کی مینوفیکچرنگ کے لئے لیزر- ڈی ای ڈی لفظ کا استعمال کیا جاتا ہے۔ اس کے لئے ایک پیٹنٹ  کے لئے درخواست دی گئی ہے۔
مائیکرو اسٹرکچرل انہوموجینیٹی کو کم از کم کرنے اور معمولی سبسٹریٹ پراپرٹیز ویریئشن کو یقینی بنانے کے لئے پوسٹ- کلیڈ ہیٹ ٹریٹمنٹ کا طریقہ وضع کیا گیا ہے۔ لیزر- کلیڈ کے ذریعے مرمت کئے گئے یہ پروٹوٹائپ ٹوٹ پھوٹ سے پاک پائے گئے تھے اور ان کی کارکردگی شاندار رہی ہے۔ ٹیم نے گرے کاسٹ آئرن سے ڈیزل انجن سلنڈر ہیڈس کی جدید کاری اور ریفائنری میں استعمال کئے جانے والے شافٹ کی جدید کاری جیسے دیگر صنعتی شعبوں کے لئے مرمت اور جدید کاری کی تکنیک بھی تیار کی گئی ہے۔ یہ کام ’ٹرانزیکشن آف دی انڈین انسٹی ٹیوٹ آف میٹلس‘ میگزین میں شائع ہوا ہے۔
اس طرح مہنگے مٹیریل، مینوفیکچرنگ لاگت اور سخت کوالٹی چیک کے سبب ایرو اسپیس سیکٹر پر اے آر سی آئی کے ذریعے تیار کردہ مرمت و جدید کاری تکنیک کا بہتر اثر پڑسکتا ہے۔
اشاعت کا لنک: https://doi.org/10.1007/s12666-020-02150-0
مزید معلومات کے لئے براہ کرم پیٹنٹس # 201911007994, 201811039663 دیکھیں یا جناب منیش ٹاک  سے رابطہ رابطہ کرسکتے ہیں۔
تصویر 1 : اے آر سی آئی نے دیسی سطح پر  مرمت کے لئے تیار نِکیل پر مبنی سپر ایلائے سے بنائے گئے ایرو- انجن کمپونینٹس اور  پاؤڈر
(تصویر 2 : اے آر سی آئی میں روبوٹک اکائی کے ساتھ پینین ہاؤسنگ
وزیراعظم کا دفتر
امریکہ میں سرکردہ پیشہ واران سے وزیر اعظم کی بات چیت
وزیر اعظم جناب نریندر مودی نے 23 جون 2023 کو امریکہ میں واشنگٹن ڈی سی میں واقع جان ایف کینیڈی سینٹر میں پیشہ واران کے اجتماع سے خطاب کیا۔
اس تقریب کا اہتمام امریکہ- بھارت تزویراتی شراکت داری فورم  کے ذریعہ کیا گیا۔ امریکہ کے سکریٹری آف اسٹیٹ عزت مآب جناب انٹونی بلنکن نے بھی اس تقریب میں شرکت کی۔
اپنے خطاب میں، وزیر اعظم نے بھارت میں رونما ہو رہے زبردست تغیر اور مختلف شعبے میں کی گئیں پیش قدمیوں کو اجاگر کیا۔ ’’یہی لمحہ ہے‘‘ پر زور دیتے ہوئے، وزیر اعظم نے بھارت کے ساتھ شراکت داری قائم کرنے کے لیے پیشہ واران کو مدعو کیا۔
متنوع شعبوں سے تعلق رکھنے والے تقریباً 1000 سرکردہ پیشہ واران نے اس تقریب میں شرکت کی۔
وزارتِ تعلیم
نیشنل بُک ٹرسٹ انڈیا اینڈ ایف آئی سی سی آئی کی جانب سے منعقدہ ورلڈ بُک اینڈ کاپی رائٹ ڈے کے موقع پر انسانی وسائل کی ترقی اور فروغ کے وزیر نے کووڈ کے پھیلاؤ کے بعد اشاعت کے منظرنامے کے موضوع پر منعقدہ ایک ویبینار میں شرکت کی
اپنے قدیم علمی سرمائے اور قابل قدر کتب کے ساتھ بھارت نے ماضی اور مستقبل سے اپنا رابطہ برقرار رکھا ہے-رمیش پوکھریال نشنک
نئی دہلی، 24اپریل2020،عالمی کتب اور کاپی رائٹ کے دن کے موقع پر انسانی وسائل کی ترقی اور فروغ کے وزیر جناب رمیش پوکھریال نشنک نے کووڈ وبائی مرض کے پھیلاؤ کے بعد اشاعت کے منظرنامے کے موضوع پر منعقدہ ایک ویبینار میں شرکت کی، جس کا اہتمام نئی دلی میں نیشنل بک ٹرسٹ انڈیا اورا یف آئی سی سی آئی کی جانب سے کیا گیا تھا۔ ورلڈ بُک اینڈ کاپی رائٹ ڈے کے موقع پر ہر کس و ناکس کو مبارکباد پیش کرتے ہوئے انسانی وسائل کی ترقی اور فروغ کے وزیر نے کہا کہ بھارت علم کی اعلیٰ قوت کا حامل ملک ہے۔ یہاں قدیم یونیورسٹیوں، قدیم علم اور کتب کا خزانہ رہا ہے۔ بھارت نے اپنے ماضی اور مستقبل کے ساتھ اپنا رابطہ برقرار رکھا ہے اور مختلف پیڑھیوں کے مابین ایک رابطے کا پُل بھی قائم کر رکھا ہے۔ پبلیشروں اور قلمکاروں کا شکریہ ادا کرتے ہوئے جناب نشنک نے کہا کہ ہمیں مل جُل کر کوشش کرنی ہوگی کہ ہم بھارت کو دنیا کی قابل فخر علم پر مبنی معیشت بنا سکیں۔ ملک میں پڑھنے کی عادت کو فروغ دینے کی ضرورت پر زور دیتے ہوئے انہوں نے کہا کہ بچوں کو حوصلہ افزائی فراہم کی جانی چاہئے کہ وہ اس بات پر یقین کر سکیں کہ کتابیں ان کی بہترین دوست ہیں۔
انہوں نے کہا کہ بھارت میں جس قدر تعداد میں نوجوان موجود ہیں، اُن کی مجموعی آبادی چند مغربی ممالک کی آبادی سے کہیں زیادہ ہے۔ لہذا یہ بات اہم ہے کہ اساتذہ، مصنفین، پبلشر حضرات اور ماہرین تعلیم اس امر کو یقینی بنائیں کہ ان تک صحیح علم کی ترویج ہو تاکہ ایک نیا طاقتور بھارت تعمیر ہو سکے۔
۔۔۔۔۔۔۔۔۔۔۔
م ن۔ک ا۔
U-1991
(Visitor Counter : 160